[{"text_idx": "#000000", "text": "Dimanc\u0302e en la registara laborraporto farita de c\u0302ina c\u0302efministro Li Keqiang diris, ke la pasintaj kvin jaroj estas ege eksterordinaraj . Sub firma gvidado de la Centra Komitato de la Komunista Partio de C\u0302inio (KPC\u0302) kun Xi Jinping c\u0302e la kerno, C\u0302inio eltenis provon de pluraj defioj de akcelata s\u0302ang\u0302ig\u0302o de la monda situacio, impulso de la novkronvirusa epidemio kaj malsupreniro de la ekonomio, lau\u0306date venkis en la batalo kontrau\u0306 malric\u0302eco, lau\u0306date konstruis modere prosperan socion en c\u0302iuj aspektoj, realigis la unuan centjaran celon kaj komencis novan vojag\u0302on al la dua centjara celo."}, {"text_idx": "#000001", "text": "La ekonomia disvolvig\u0302o iris sur novan etag\u0302on. La malneta enlanda produkto de C\u0302inio multig\u0302is al 121 duilionoj da juanoj, averag\u0302e jare pliig\u0302is je 5,2% en pasintaj kvin jaroj. La multig\u0302o en pasinta jardeko proksimig\u0302is al 70 duilionoj da juanoj, la jara kresko estis 6,2%. Realig\u0302is meza kaj altrapida kresko sur alta bazo kaj iris al altkvalita disvolvo. La financa enspezo multig\u0302is al 20,4 duilionoj da juanoj. La jara grenproduktkvanto estis stabiligita je la nivelo de 650 miliardoj da kilogramoj en la pasintaj sinsekvaj jaroj."}, {"text_idx": "#000002", "text": "La industria aldona valoro rompis 40 duilionojn da juanoj. La postenoj jare multigitaj en urbetoj estis 12,7 milionoj. La rrezervo de fremda valuto estis 3 duilionoj da usonaj dolaroj. La ekonomia kapablo evidente levig\u0302is."}, {"text_idx": "#000003", "text": "Sukcese estis plenumita la tasko por elimini malric\u0302econ. Post 8-jara kontinua penado, preskau\u0306 100 milionoj da malric\u0302uloj en la kamparo sin liberigis el malric\u0302eco, pli ol 9,6 milionoj da malric\u0302aj log\u0302antoj faris translokig\u0302on kaj estis historie solvia la absoluta malric\u0302eco."}]